ประกาศจังหวัดนครพนมประกาศจังหวัดนครพนมเรื่องมาตรการป้องกันและรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใด เพื่อให้บั้งไฟ ตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดขึ้นแก่อากาศยานชุมชน และประชาชนจากการจุดและปล่อยหรือกระทำการอย่างใด เพื่อให้บั้งไฟ ตะไล พลุโคมลอย โคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดนครพนมโดยความเห็นชอบร่วมกันของคณะกรมการจังหวัดและสภาวัฒนธรรมจังหวัด จึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑. ห้ามมิให้ผู้ใดจุดและปล่อยหรือกระทำการอย่างใด เพื่อให้บั้งไฟ ตะไล พลุ โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ เว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๑.๑บั้งไฟ ให้หมายความรวมถึง การเอากระบอกไม้ไผ่ ท่อเหล็ก เลาเหล็ก ท่อพลาสติกหรือไม้เลา หรือสิ่งอื่นใดอันมีลักษณะคล้ายคลึงกันมาบรรจุดินปืน ดินประสิวหรือสิ่งอื่นใดที่ทำให้เกิดการจุดระเบิดและประกอบเป็นท่อนหัว ท่อนหางเป็นรูปต่าง ๆตามที่ต้องการเพื่อนำไปจุด หรือทำให้เกิดการระเบิดพุ่งขึ้นสู่อากาศอันมีควันหรือเสียงหรือทั้งควันและเสียงก็ได้๑.๒พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒. กำหนดระยะเวลาในการจุดและปล่อย๒.๑กำหนดระยะเวลาในการจุดและปล่อย บั้งไฟ หรือตะไล(๑) ให้กระทำได้ในระหว่างเดือนเมษายนถึงเดือนมิถุนายนของทุกปี(๒) ให้หมู่บ้านที่เคยมีประวัติการจัดงานประเพณีบุญบั้งไฟเดือนหกหมู่บ้านหนึ่งจุดและปล่อยได้เพียง ๑ วันต่อปีภายในห้วงเวลาตามข้อ ๑(๓) หมู่บ้านใดไม่เคยมีประวัติจัดงานประเพณีบุญบั้งไฟเดือนหกห้ามจัดให้มีการจุดและปล่อยเป็นอันขาด(๔) หากตำบลใดได้จัดงานบุญประเพณีบุญบั้งไฟเดือนหกของตำบลแล้ว ให้หมู่บ้านในตำบลนั้นห้ามจัดให้มีการจุดและปล่อยเป็นอันขาด(๕) การจุดและปล่อยต้องกระทำระหว่างเวลา ๐๗.๐๐นาฬิกา ถึงเวลา ๑๗.๐๐ น.๒.๒กำหนดระยะเวลาในการจุดและปล่อยพลุ หรือวัตถุอื่นใดที่คล้ายคลึงกัน(๑) ให้กระทำได้ในงานพิธีจุดเทียนชัยถวายพระพร เนื่องในโอกาสวันเฉลิมพระชนมพรรษา๕ ธันวามหาราช และ ๑๒ สิงหามหาราชินีหรืองานเฉลิมพระเกียรติของพระบรมวงศานุวงศ์และให้กระทำได้ในวันลอยกระทงตามปฏิทินจันทรคติไทย และเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี หรืองานเทศกาล งานรื่นเริงที่มีการจัดขึ้นเป็นประจำทุกปีซึ่งเคยมีประวัติในการจุดและปล่อยมาก่อน โดยให้จุดและปล่อยในช่วงเวลา ๑๗.๐๐ นาฬิกาถึงเวลา ๒๔.๐๐ นาฬิกา(๒) ให้กระทำได้ในงานพระราชเพลิงศพหรืองานฌาปนกิจศพ แล้วแต่กรณี โดยจุดและปล่อยในวันสวดพระอภิธรรมศพ ไม่เกิน๒๕ นัด และวันพระราชทานเพลิงศพหรือวันฌาปนกิจศพ แล้วแต่กรณี ไม่เกิน ๒๕ นัด๒.๓ กำหนดระยะเวลาในการจุดและปล่อยโคมลอย โคมไฟโคมควัน หรือวัตถุอื่นใดที่คล้ายคลึงกัน โดยให้กระทำได้ในวันลอยกระทงตามปฏิทินจันทรคติไทย และเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยให้จุดและปล่อยในช่วงเวลา ๑๗.๐๐ นาฬิกา ถึงเวลา ๒๔.๐๐ นาฬิกา๓. ชนิด ขนาด และจำนวน๓.๑ ชนิด ขนาดและจำนวน ของบั้งไฟ และตะไล หรือวัตถุอื่นใดที่คล้ายคลึงกัน(๑) บั้งไฟที่ใช้ในการจุดและปล่อยต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ(๒) ขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งบรรจุเชื้อเพลิงของบั้งไฟต้องมีขนาดไม่เกิน ๓ นิ้วครึ่ง(๓) ขนาดเส้นผ่าศูนย์กลางของตะไลต้องมีขนาดไม่เกิน ๑ เมตร(๔) จำนวนในการจุดและปล่อย หรือกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศ ในแต่ละสถานที่ให้จุดได้ไม่เกิน ๑๕บั้งต่อวัน๓.๒ ชนิด ขนาด และจำนวนของพลุหรือวัตถุอื่นใดที่คล้ายคลึงกันโดยให้จุดพลุที่มีขนาดเส้นผ่าศูนย์กลางของท่อไม่เกิน ๔ นิ้ว๓.๓ ชนิด ขนาด และจำนวนของโคมลอย โคมไฟ โคมควันหรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐานมผช.๘๐๘/๒๕๕๒ดังนี้(๑) ตัวโคมมีปริมาตรไม่เกิน ๑ ลูกบาศก์เมตร เส้นผ่านศูนย์กลางไม่เกิน ๙๐เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ(๒) ส่วนที่เป็นเชื้อเพลิงให้ทำจากกระดาษชุบเทียนขี้ผึ้ง หรือพาราฟินน้ำหนักไม่เกิน ๕๕ กรัม ระยะเวลาการเผาไหม้ไม่เกิน ๘ นาทีโดยยึดติดกับตัวโคมด้วยเชือกทนไฟ เชือก หรือลวดอ่อน เบอร์ ๒๔(เส้นผ่านศูนย์กลางประมาณ ๐.๕ มิลลิเมตร) จำนวน ๒ เส้น ความยาวไม่เกิน ๓๐เซนติเมตร(๓) ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อยโดยจำนวนการจุดและปล่อยต่อ ๑ สถานที่ ใน ๑ วัน หรือใน ๑ เวลาไม่เกินจำนวนที่นายอำเภอแห่งท้องที่ที่อนุญาตกำหนด๔. สถานที่จุดและปล่อยหรือกระทำการอย่างใดเพื่อให้บั้งไฟ ตะไล พลุ โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ให้กระทำได้ในสถานที่ดังนี้๔.๑ ให้จุดและปล่อยบั้งไฟ ตะไล โคมไฟ โคมควัน โคมลอยหรือวัตถุอื่นใดที่คล้ายคลึงกัน ขึ้นไปสู่อากาศให้กระทำได้ในสถานที่ที่ไม่อยู่ในเส้นทางการบินรวมทั้งไม่อยู่ในเขตปลอดภัยทางเดินอากาศและต้องไม่อยู่บริเวณพื้นที่เสี่ยงตามแนวขึ้น - ลงของเครื่องบินห่างข้างล่ะ ๕กิโลเมตร เป็นระยะทาง ๑๙ กิโลเมตร จากหัวทางวิ่งทั้ง ๒ ด้าน๔.๒สถานที่จุดและปล่อยพลุให้กระทำได้ในสถานที่ราชการ หน่วยงานของรัฐ เอกชน ตามที่นายอำเภอแห่งท้องที่พิจารณาอนุญาตโดยสถานที่จุดและปล่อยพลุต้องไม่อยู่บริเวณใกล้เคียงกับสถานีบริการน้ำมันในระยะที่อาจก่อให้เกิดอัคคีภัยและหรือโรงพยาบาลในระยะที่อาจก่อให้เกิดปัญหา หรืออุปสรรคในการรักษาพยาบาลหรือการพักฟื้นได้๔.๓พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอระบุพื้นที่การจุดและปล่อยให้ชัดเจนถึงขอบเขตปริมณฑลในการอนุญาตให้จุดและปล่อย๕. มาตรการในการป้องกันมิให้มีการเล่นการพนัน๕.๑ห้ามจัดให้มีการพนันขันต่อในการจุดและปล่อยบั้งไฟ หรือตะไล๕.๒ ห้ามมิให้มีการนับคะแนน การจับเวลา การขานเวลาการขานตัวเลขอื่น ๆ หรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟ หรือตะไล หรือกระทำการอื่นใดอันเป็นข้อชี้ขาดให้แพ้ชนะกัน๕.๓ ห้ามปิดกั้นถนนสาธารณะหรือสถานที่เข้าสู่บริเวณงาน หรือสถานที่จัดงาน๕.๔ ห้ามจำหน่ายบัตรค่าเข้าชมหรือเรียกเก็บค่าเข้าชมในการจุดหรือปล่อยบั้งไฟ ตะไล หรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาค๖. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ มาตรการใช้บังคับสำหรับกรณีของบั้งไฟตะไล หรือวัตถุอื่นใดที่คล้ายคลึงกัน(๑) ผู้ได้รับอนุญาตต้องนำใบอนุญาตมาแสดงเมื่อจะจุดและปล่อยด้วย(๒) ให้ผู้ได้รับอนุญาตนำเลขที่ใบอนุญาตกำกับบั้งไฟ หรือตะไล แล้วแต่กรณี ไปเขียนหรือแสดงไว้บนบั้งไฟหรือตะไลในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟได้ตกลงมาสู่พื้นโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก(๓) ฐานสำหรับจุดบั้งไฟ ตะไลหรือวัตถุอื่นใดที่คล้ายคลึงกัน ต้องมีความชัน หรือความลาดเอียงตั้งแต่๖๐ ๙๐ องศาและต้องมีวิศวกรโยธาหรือมีหนังสือรับรองความมั่นคงแข็งแรงจากองค์กรปกครองส่วนท้องถิ่นนั้น ๆ(๔) ผู้ได้รับอนุญาตต้องจัดสถานที่จุดและปล่อยให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟ หรือตะไลไม่น้อยกว่า ๑๐๐ เมตร(๕)ให้ผู้จัดงานหรือผู้ได้รับอนุญาตให้จัดให้มีสถานที่จุดและปล่อยหรือได้รับอนุญาตให้จุดและปล่อยทำสัญญาประกันภัยเพื่อนำเงินมาชดใช้ความเสียหายกรณีเกิดอุบัติเหตุที่คาดไม่ถึงโดยเฉพาะการจุดหรือปล่อยบั้งไฟ ตะไล โคมลอย โคมไฟโคมควัน หรือวัตถุอื่นใดที่คล้ายคลึงกัน๖.๒ มาตรการใช้บังคับสำหรับกรณีของพลุหรือวัตถุอื่นใดที่คล้ายคลึงกัน(๑) ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง(๒) พลุที่นำมาจุดและปล่อยต้องเป็นพลุที่นำ มาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำหรือค้าซึ่งดอกไม้เพลิง(ป.๕)๖.๓ มาตรการใช้บังคับสำหรับกรณีโคมลอย โคมไฟ โคมควันหรือวัตถุอื่นที่คล้ายคลึงกัน โดยห้ามมิให้ผู้ใดจำหน่ายโคมลอย โคมไฟ โคมควันหรือวัตถุอื่นใดที่คล้ายคลึงกันในวัด โรงเรียน ทางสาธารณะที่สาธารณะเว้นแต่เป็นพื้นที่ที่ได้รับอนุญาตตามข้อ ๔.๓๖.๔ให้ผู้ได้รับอนุญาตทำเป็นหนังสือแจ้งการยิงบั้งไฟ ตะไล โคมลอย โคมไฟ โคมควัน หรือวัตถุอื่นที่คล้ายคลึงกันไปยังท่าอากาศยานหรือศูนย์ควบคุมการบินโดยแจ้งกำหนดวัน เวลา และสถานที่ที่จะจุดหรือปล่อยเป็นหนังสือก่อน ไม่น้อยกว่า ๗วัน และให้ผู้ได้รับอนุญาตจัดให้มีผู้ประสานงานการจุดและปล่อยบั้งไฟ ตะไล พลุโคมลอย โคมไฟโคมควันหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันที่ได้รับอนุญาตและเฝ้าติดตามการติดต่อจากศูนย์ควบคุมการบินตลอดเวลาที่จุดหรือปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๘. ผู้ได้รับอนุญาตตามประกาศนี้ไม่ถือเป็นเหตุพ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยานชุมชน หรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๘กันยายน พ.ศ. ๒๕๕๙สมชาย วิทย์ดำรงค์ผู้ว่าราชการจังหวัดนครพนมชนิกา/ปริยานุช/จัดทำ๒๐ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๓๙ ง/หน้า ๑๗/๑๘ ตุลาคม ๒๕๕๙